ИЗРАДА ТЕРИТОРИЈАЛНЕ СТРАТЕГИЈЕ УРБАНОГ ПОДРУЧЈА ГРАДА ВРАЊА


Град Врање приступио је изради Територијалне стратегије урбаног подручја града Врања.

Под Територијалном стратегијом урбаног подручја града Врања, подразумева се плански документ развоја, а у складу са правилима Европске уније.

Циљ израде Стратегије је да допринесе одрживом развоју територије заснованом на унапређењу социјалних, економских, климатских, културних и просторних аспеката развоја, као и аспеката животне средине. Посебна пажња се посвећује проналаску решења за аспекте животне средине и климатске изазове, прелаз на климатски неутралну економију, боље коришћење потенцијала дигиталних технологија у  иновационе сврхе, те подстицање развоја урбаних подручја. Стратегија поставља приоритете одрживог урбаног развоја, доприноси максимизирању вредности финансирања и развијању веза унутар и изван окружења.

Полазну основу за формулисање Стратегије представљају дефинисани правци развоја Републике Србије, Европске уније и града Врања, кроз сагледавање европских, националних и локалних развојних докумената и докумената јавних политика, и програма и пројеката који се реализују у граду Врању.

Кроз процес израде Стратегије промовисаће се интегрални и партиципативни приступ планирању развоја, међусекторска сарадња и размена информација, укључивање и координација јавног, приватног, цивилног сектора и научно-истраживачког сектора у процесу одлучивања, и партнертсво међу институцијама.

Током израде Стратегије биће организовани тематски округли столови, радионице, форуми за стручне и јавне расправе, на којима ће се усаглашавати предложена решења.
______________________________________________________________________________

Сва питања, примедбе и коментаре у поступку израде Стратегије заинтересовани могу доставити путем имејл адресе: teritorijalna.strategija@vranje.org.rs 

Израду Територијалне стратегије урбаног подручја града Врања подржава Европска унија у партнерству са Владом Републике Србије преко програма ЕУ ИНТЕГРА. Садржај странице је искључива одговорност Града Врања и не одражава нужно ставове Европске уније.

